ጠቅላይ ሚኒስትር ኃይለማርያም ደሳለኝ ከግብጹ ፕሬዚዳንት አልሲሲ ጋር ተወያይተዋል
በስድስተኛው የኢትዮጵያና ግብጽ የጋራ ኮሚሽን ስብሰባ ላይ ለመሳተፍ ካይሮ የሚገኙት ጠቅላይ ሚኒስትር ኃይለማርያም ደሳለኝ ከግብጹ ፕሬዚዳንት አብዱልፈታ አል ሲሲ ጋር በሁለትዮሽና በቀጣናው ጉዳዮች ላይ ተወያይተዋል።ሁለቱ መሪዎች በግብጽ ብሔራዊ ቤተ-መንግሥት ነው ውይይታቸውን ያደረጉት።ከመሪዎቹ ውይይት በኋላ የሁለቱ አገራት የጋራ ኮሚሽን የመሪዎች ስብሰባ እየተካሄደ ነው።ስብሰባው ሲጠናቀቅ ጠቅላይ ሚኒስትር ኃይለማርያምና ፕሬዚዳንት አል ሲሲ የስምምነት ሰነዶችን እንደሚፈራረሙና የጋራ መግለጫም እንደሚሰጡ ይጠበቃል።ጠቅላይ ሚኒስትር ኃይለማርያም ደሳለኝ በኢትዮጵያና በግብጽ የጋራ ኮሚሽን ስብሰባ ላይ ለመሳተፍ ትናንት ወደ ካይሮ ማቅናታቸው ይታወሳል። ምንጭ-ኢዜአ 